钦定古今图书集成/明伦汇编/家范典/第100卷 > 范氏义庄规矩 > 《文正公初定规矩》
## 钦定古今图书集成/明伦汇编/家范典/第100卷 > 范氏义庄规矩 > 《文正公初定规矩》

一逐房计口给米，每口一升，并支白米。如支糙米，即
临时加折支。糙米每斗折白八升，逐月实支每口白
米三斗。

一，“男女五岁以上入数。”

一“女使有儿女在家及十五年、年五十岁以上，听给
米。”

一“冬衣每口一匹。十岁以下五岁以上各半匹。”
一每房许给奴婢米一口。即不支衣。

一有吉凶增减口数，画时上簿。

一、逐房各置请米历子一道，每月末于掌管人处批
请，不得预先隔跨月分支请。掌管人亦置簿拘辖，簿
头录诸房口数为额。掌管人自行破用，或探支与人，
许诸房觉察，勒赔填。

一，嫁女支钱三十贯七十七陌，下并准此。再嫁二十
贯。

一，娶妇支钱二十贯，再娶不支。

一子弟出官人。每还家待阙守选丁忧。或任川广福
建官。留家乡里者。并依诸房例给米绢并吉凶钱数虽近官实有故留家者。亦依此例支给。

一，逐房丧葬，尊长有丧，先支一十贯，至葬事又支一
十五贯；次长五贯，葬事支十贯。卑幼十九岁以下丧
葬通支七贯。十五岁以下支三贯，十岁以下支二贯，
七岁以下及婢仆皆不支。

一乡里外姻亲戚。如贫窘中非次急难。或遇年饥不
能度日。诸房同共相度诣实。即于义田米内量行济
助。

“一、所管逐年米斛，自皇祐二年十月支给，逐月糇粮
并冬衣、绢，约自皇祐三年以后，每一年丰熟，桩留二
年之粮。若遇凶荒，除给糇粮外，一切不支。或二年粮
外有馀，却先支丧葬，次支嫁娶。如更有馀，方支冬衣。
或所馀不多，即凶吉等事，众议分数，均匀支给。或又
不给，即先凶后吉；或凶事同时，即先尊口后卑口。如”
尊卑又同，即以所亡所葬先后支给。如支上件糇粮
吉凶事外，更有馀羡数目，不得粜货桩充三年以上
粮储。或虑陈损，即至秋成日，方得粜货回换新米桩
管。

右仰诸房院依此，同共遵守。皇祐二年十月日，资政殿学士、尚书礼部侍郎、知杭州事范押。